**Langø Bådelaug**

**Referat af bestyrelsesmødet d. 10. april 2024**

**Afbud:** Ingen

**Dagsorden**:

**1:** Gennemgang og godkendelse af referat fra sidste møde

**2: Nyt fra:**

A: Formanden:

Formanden byder velkommen til den nye bestyrelse, som er magen til den gamle.

B: sekretæren:

Facebook profilen som hedder Bådelauget Langø bliver lukket ned nu, og medlemmerne bliver henvist til den nye Facebook gruppe Langø Bådelaug.

C: Sekretariatet/havnen:

Billetautomaten er endnu ikke modtaget. Der er dele til den som er i restordre og som skal komme fra England, dette er uheldigt da det er nu vi meget gerne skulle have den sat op og tilsluttet. Det undersøges nærmere omkring servicering fremadrettet, og evt. usikkerhed omkring det at kunne få reservedele.

D: Kassereren:

Intet

E: Udvalg:

Miljø: Der er afleveret 4 oliefiltre som stammer fra både. Dette er ikke lovligt, så vi beder venligst om at bringe dette til ophør. Man skal bortskaffe sit miljøaffald som privatperson til en genbrugsplads. Miljøudvalgets medlemmer kan ikke blive ved med at bortskaffe miljøaffald som privatpersoner, så alle medlemmer må selv bortskaffe sit miljøaffald.

Aktivitet: Der har været afholdt generalforsamling, hvor der var fint fremmøde (se særskilt referat) Vi fik vildtragout som var leveret af Langø Grill- og fiskebar. Der var flere som ikke havde tilmeldt sig spisning, hvilket betyder, at maden skal trække til flere. Dette vil ikke kunne lade sig gøre fremadrettet, hvis man ikke har tilmeldt sig til spisningen, idet dem der er tilmeldt sig forventer også, at der er mad nok.

Der arbejdes fortsat videre med Fjorddage, og nogle har søgt midler til gennemførslen af dette. Jens deltager i møder med arrangørerne.

**3: Konstituering**

Alle blev genvalgt, hvilket betyder følgende:

Kassereren blev genvalgt på generalforsamlingen – Jan Sørensen

Næstformand – Morten Simonsen

Sekretær – Amy Jensen

Bestyrelsesmedlem – Jens Berthelsen

Suppleanter – Jan Baisner og Kent Michelsen

**4: Både på pladsen**

Det er undersøgt hvad der skal til, få at få styr på de både som står på land. Der er nogle både som ikke har været i vandet i nogle år. Der arbejdes videre med denne problematik og der kan også overvejes om der skal indbetales et gebyr. Der var forskellige drøftelser og der er forskellige overvejelser.

**5. Arbejdsdag/standerhejsning**

Der er arbejdsdag og efterfølgende standerhejsning lørdag d. 21. april 2024 kl. 8.00. Vi starter dagen med morgenmad. Der er en liste over alle opgaver som skal laves, herunder skal der lægges fliser over ved autocamperpladserne. Der er traditionen tro mad og drikke kl. 12.00 samt kaffe og kage kl. 14.00 i forbindelse med standerhejsningen.

Vi håber på god tilslutning og dejligt vejr, hvor der også er tid til socialt samvær.

**6. Pæleslåning**

Kent taler med Hans-Martin fra fiskerihavnen og får lavet en aftale, hvor der bliver slået de tre pæle, herunder er det nu også en pæl som er løs og som skal slås fast/udskiftes.

**7. Eventuelt**

Båden som ligger på gæstebroen har nu fået en bådeplads.

 Næste møde d. 15. maj 2024 – kl. 19.00.